Diari Oficial de la Generalitat Valenciana


Sumari del DOGV 2540, del 29-06-1995 (1995/835211)

RESOLUCIÓ de 20 de juny de 1995, de la Direcció General d'Indústria i Energia, per la qual s'autoritza l'addenda II al projecte de xarxa de distribució de gas natural per a usos industrials al sud de València. Eixides VS-1 i VS-3, província de València, promogudes per ENAGAS, SA.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2540

Data del DOGV
:   29-06-1995

Secció del DOGV
:   ALTRES DISPOSICIONS

Número del document
:   1995/835211


Data del document
:   20-06-1995

Organisme emissor
:   Conselleria d'Indústria, Comerç i Turisme

Tipus de document
:   Resolució

RESOLUCIó de 20 de juny de 1995, de la Direcció General d'Indústria i Energia, per la qual s'autoritza l'addenda II al projecte de xarxa de distribució de gas natural per a usos industrials al sud de València. Eixides VS-1 i VS-3, província de València, promogudes per ENAGAS, SA.   
Per Resolució d'1 de juny de 1993, del conseller d'Indústria, Comerç i Turisme, s'atorgà a ENAGAS, SA la concessió administrativa per al servei públic de proveïment de gas per a usos industrials en diversos termes municipals de València i Alacant.  
Sol·licitada per l'esmentada empresa l'autorització administrativa de l'addenda II al projecte de la xarxa de distribució de gas per a usos industrials al sud de la província de València, eixida VS-1 i VS-3, com a conseqüència de les modificacions del traçat de les conduccions a punts concrets per a adequar-ne la ubicació al plantejament urbanístic i obres viàries en projecte o construcció a l'empara del que es disposa en l'article 20 del Reglament General del Servei Públic de Gasos Combustibles aprovat per Decret 2913/73, de 26 d'octubre, que incloïa la relació concreta i individualitzada dels propietaris i titulars de béns i drets afectats, es va sotmetre al tràmit d'informació pública, al qual no s'ha presentat cap al·legació.  
Considerant que s'han respectat en la major mesura possible els drets dels particulars, fent-los compatibles en els aspectes tècnics, econòmics i medi ambientals amb un traçat racional de les conduccions, i sense perjudici de les corresponents indemnitzacions, determinades per mutu acord o al corresponent expedient de preu just que es trameta per a la imposició de la servitud,  
Aquesta Direcció General d'Indústria i Energia, de conformitat amb el que es disposa en la Llei 10/87 de 15 de juny, de Disposicions Bàsiques per a un Desenvolupament Coordinat d'Actuacions en Matèria de Combustibles Gasosos, en relació amb el Reglament de Servei Públic de Gasos combustibles aprovat per Decret 2913/73, de 26 d'octubre, i Decret 1775/67, de 22 de juliol, sobre instal·lació, ampliació i trasllat d'Indústries, resol aprovar l'execució i autoritzar a ENAGAS, SA, l'addenda II al projecte de xarxa de distribució de gas natural per a usos industrials al sud de València, denominades eixides VS-1 i VS-3, a la província de València.  
Primera. En qualsevol moment caldrà acomplir tot el que s'estableix en el Reglament General per al Servei Públic de Gasos Combustibles de 26 d'octubre de 1973, i en les normes o reglaments que el complementen, així com al Reglament de Xarxes i Connexions de Combustibles Gasosos, aprovat per Ordre Ministerial de 18 de novembre de 1974, modificat per ordres del Ministeri d'Indústria i Energia de 26 d'octubre de 1983 i 6 de juliol de 1984, i en la Resolució d'1 de juny de 1993, del conseller d'Indústria, Comerç i Turisme per la qual s'atorga a ENAGAS, SA la concessió administrativa per al proveïment de gas natural per a usos industrials en diversos termes municipals de València i Alacant.  
Segona. El termini per a l'execució de les obres i instal·lacions serà de dotze mesos a partir de la data de l'ocupació real de les finques afectades.  
Tercera. Les instal·lacions que s'autoritzen per aquesta resolució s'hauran de realitzar d'acord amb el projecte i la resta de la documentació tècnica presentada, i queden especificades en les següents dades bàsiques:  
a) Descripció de les instal·lacions:  
- Addenda II al projecte de xarxa de distribució de gas natural per a usos industrials al sud de València, denominades eixides VS-1 i VS-3, a la província de València, que discorren pel terme municipal d'Alzira per a l'eixida VS-1.  
Característiques de les instal·lacions: canonada d'acer al carboni tipus API5L Gr B, entre 2" i 8" de diàmetre; pressió de disseny: 45 var relatius per a la VS-1.  
Quarta. Els creuaments especials i altres afeccions de béns de domini públic es realitzaran de conformitat amb els condicionants imposats per organismes competents afectats.  
Cinquena. Per a introduir modificacions en les instal·lacions que afecten les dades bàsics del projecte, serà necessari obtenir l'autorització d'aquesta direcció general.  
Sisena. Es faculta el Servei Territorial d'Indústria i Energia de València perquè aprove les condicions concretes d'aplicació del projecte i perquè introduesca les modificacions de detall que resulten més convenients. Totes les resolucions que en aplicació d'aquesta condició siguen dictades pel citat servei territorial, caldrà comunicar-les a aquesta direcció general.  
Setena. Per a la seguretat de les instal·lacions a què es refereix aquesta autorització s'estableixen les següents condicions en relació amb els elements que s'indiquen:  
I. Per a canalitzacions:  
a) Imposició de servitud permanent de pas en una franja de terreny de dos metres d'amplària, al llarg del gasoducte, per on discorrerà enterrada la canonada o canonades que se requereixen per a la conducció del GAS, i que estarà subjecta a les següents limitacions:  
- Prohibició d'efectuar treballs de llaurada o similars a una profunditat superior a cinquanta centímetres, així com de plantar arbres o arbustos a una distància inferior a dos metres a comptar des de l'eix de la canonada.  
- Prohibició de realitzar qualsevol tipus d'obres o efectuar cap acte que puga danyar o pertorbar el bon funcionament de les instal·lacions a una distància inferior a cinc metres de l'eix del traçat, a un i l'altre costat d'aquest. Aquesta distància podrà reduir-se sempre que se sol·licite expressament i s'acomplesquen les condicions que en cada cas fixe el Servei Territorial d'Indústria i Energia de València, oïda l'empresa ENAGAS, SA.  
- Lliure accés del personal i equips necessaris per a poder mantenir, reparar i renovar les instal·lacions, amb pagament, si és el cas, dels danys que s'hi ocasionen.  
- Possibilitat d'instal·lar les fites de senyalització o delimitació i els tubs de ventilació, així com de realitzar les obres superficials o soterrànies que calguen per a l'execució o funcionament de la instal·lació.  
b) Ocupació temporal dels terrenys necessaris per a l'execució de les obres, de la zona que es reflexa per a cada finca en els plànols parcel·laris d'expropiació, de la qual es farà desaparèixer tot obstacle, així com realitzar les obres necessàries per a l'estesa i instal·lació de la canalització i elements annexos, executant les operacions necessàries a aquesta finalitat.  
II. Per al pas dels cables de connexió i elements dispersius de protecció catòdica:  
a) Imposició de servitud permanent de pas en una franja de terreny d'un metre d'ample, per on passaran enterrats els cables de connexió i els elements dispersius de protecció catòdica, que estarà subjecta a la prohibició d'efectuar treballs de llaurada o similars a una profunditat superior a cinquanta centímetres, així com de plantar arbres o arbustos i realitzar qualsevol tipus d'obres, construcció o edificació en una franja de terreny de tres metres d'ample (1,5 m a cada costat de l'eix de les instal·lacions), així com el dret a talar o arrancar els arbre o arbustos que hi haja a distància inferior a la indicada.  
b) Ocupació temporal, com a necessitat derivada de l'execució de les obres, de la zona que es reflecteix per a cada finca en els plànols parcel·laris d'expropiació, de la qual es farà desaparèixer tot obstacle, així com realitzar les obres per a l'estesa i el muntatge de les instal·lacions i elements annexos i operacions que calguen amb aquesta finalitat.  
Als efectes del compliment del que s'estableix en aquesta condició, ENAGAS, SA, amb anterioritat a l'estesa de les instal·lacions, haurà de recollir els extrems indicats en els apartats I i II anteriors en els convenis o acords que s'estableixen amb els propietaris afectats, i queda obligada en tot moment a la vigilància del seu compliment i, si és el cas, a la notificació del presumpte incompliment al Servei Territorial d'Indústria i Energia de València.  
Vuitena. El servei territorial indicat podrà efectuar durant l'execució de les obres les inspeccions i comprovacions que estime oportunes en relació amb el compliment de les condicions establertes en aquesta resolució i en les disposicions i la normativa vigent que siguen d'aplicació.  
Amb aquesta finalitat, ENAGAS, SA comunicarà amb la deguda antelació a aquest servei territorial les dates d'Iniciació de les obres, així com les dates de realització dels assajos i les proves a efectuar de conformitat amb les especificacions, normes i reglamentacions que s'hagen aplicat al projecte de les instal·lacions.  
Novena. ENAGAS, SA, comunicarà la terminació de les instal·lacions al Servei Territorial d'Indústria i Energia de València per al reconeixement definitiu i l'alçament de l'acta de posada en servei de les instal·lacions, i sense aquest requisit no podran entrar en funcionament.  
La posada en funcionament quedarà condicionada a l'entrada en servei del gasoducte principal.  
A la sol·licitud de l'acta de posada en servei de les instal·lacions, el peticionari ha d'acompanyar amb doble exemplar, la següent documentació:  
a) Certificat final d'obra, firmat per un tècnic competent i visat pel col·legi oficial corresponent, on conste que la construcció i el muntatge de les instal·lacions s'ha efectuat d'acord amb el que es preveu en el projecte presentat per ENAGAS, SA i en les normes i especificacions que s'hagen aplicat al mateix, així com amb les variacions de detall que haja aprovat el Servei Territorial d'Indústria i Energia i amb la normativa tècnica i de seguretat vigent que siga d'aplicació.  
b) Certificat final de les entitats o empreses encarregades de la supervisió i control de la construcció de les instal·lacions, on s'explicite el resultat satisfactori dels assajos i les proves realitzades segons el previst en les normes i els codis aplicats que acrediten la qualitat de les instal·lacions.  
c) Documentació i informació tècnica regularitzada sobre l'estat final de les instal·lacions a la terminació de les obres.  
Desena. El Servei Territorial d'Indústria i Energia de València, ha d'enviar a aquesta Direcció General d'Indústria i Energia una còpia de les corresponents actes de posada en marxa, així com dels documents indicats en els punts a), b) i c) de la condició anterior.  
Onzena. L'administració es reserva el dret a deixar sense efecte aquesta autorització en el moment en què es demostre l'incompliment de les condicions expressades, per la declaració inexacta dels dates subministrades o qualsevol altra causa excepcional que ho justifique.  
De conformitat amb el que es disposa en els articles 10 i 13 de la Llei 10/87, de 15 de juny, sobre Disposicions Bàsiques per a un Desenvolupament Coordinat d'Actuacions en Matèria de Combustibles Gasosos, aquesta autorització que porta implícita la declaració concreta d'utilitat pública de les instal·lacions i la necessitat d'ocupació dels béns i drets afectats, donarà lloc a la urgent ocupació d'aquestes. Els esmentats béns i drets són els inclosos en les relacions que es publicaren en el Diari Oficial de la Generalitat Valenciana de 29 de març de 1995, amb les rectificacions que calguen d'acord amb el resultat de la informació pública.  
Contra aquesta resolució, que no exhaureix la via administrativa, podrà interposar-se un recurs ordinari davant el conseller d'Indústria, Comerç i Turisme dins el termini d'un mes comptador des de l'endemà de la notificació, de conformitat amb el que es disposa en l'article 114 en relació amb el 48 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 20 de juny de 1995.- La directora general d'Indústria i Energia: Celeste Juan Millet.